На основу члана 64а. Закона о пољопривредном земљишту („ Службени гласник РС“ , број 62/06, 65/08-др закон, 41/09, 112/2015, 80/17 и 95/18-др закон) и члана 5,6, и 7. Правилника о условима и поступку давања у закуп и на коришћење пољопривредног земљишта у државној својини („Службени гласник РС“ , број 16/2017, 111/2017, 18/2019, 45/2019, 3/2020, 25/2020, 133/2020 и 63/2021) и члана 81. Статута општине Мерошина („Сл. лист града Ниша“, број 5/2023 – пречишћен текст),

Општинско веће општине Мерошина, на седници одржаној дана 19.06.2025.године донело је

**О Д Л У К У**

**О РАСПИСИВАЊУ**

**Јавног позива**

**за доказивање права пречег закупа**

**пољопривредног земљишта у државној својини на територији**

**Општине Мерошина за 2026. годину**

**I РАСПИСУЈЕ СЕ** јавни позив за доказивање права пречег закупа пољопривредног земљишта у државној својини на територији општине Мерошина за 2026. годину, свим физичким и правним лицима, којим обавештава:

* власнике система за наводњавање, одводњавање, рибњака, пољопривредног објекта, стакленика, пластеника и вишегодишњих засада (воћњака и винограда који су у роду) на пољопривредном земљишту у државној својини и који су уписани у Регистар пољопривредних газдинстава и налазе се у активном статусу најмање три године (у даљем тексту: пољопривредна инфраструктура) и
* власнике домаћих животиња, који су и власници, односно закупци објеката за гајење тих животиња на територији јединице локалне самоуправе на којој се право пречег закупа остварује, који су уписани у Регистар пољопривредних газдинстава и налазе се у активном статусу најмање једну годину (у даљем тексту: сточарство),

**II** Доставити **потребну документацију** ради доказивања права пречег закупа на пољопривредном земљишту у државној својини на територији општине Мерошина за 2026. годину, **до дана 31. октобра 2025. године.**

**III** Јавни позив ће бити објављен у „Службеном листу града Ниша“, на званичној интернет презентацији општине Мерошина www.merosina.org.rs, на огласној табли Општинске управе општине Мерошина и на огласним таблама месних канцеларија.

**IV** Ова одлука ступа на снагу даном доношења, а објавиће се у „Службеном листу града Ниша“ и на званичној интернет страници општине Мерошина.

Број: \_\_\_\_\_\_\_\_\_\_\_\_\_\_\_\_

У Мерошини, \_\_.\_\_.2025.године

**ОПШТИНСКО ВЕЋЕ ОПШТИНЕ МЕРОШИНА**

` **Председник,**

**Саша Јовановић**